கேள்வி: தேவன் நாயர் - காலனித்துவ ஆட்சியின் மீது வெறுப்பு என்பது என்ன?
பதில்: முதலாம் உலகப் போர் போது அவரின் குடும்பத்தாரும் ஜொகூர், தங்காக் பகுதியில் வாழ்ந்தனர். அவருக்கு 10 வயதாக இருந்தபோது அவரின் குடும்பத்தினர், சிங்கப்பூர் குடிபெயர்ந்தனர். அவர் ரங்கூன் ரோடு ஆரம்பப் பள்ளியில் ''(Rangoon Road Primary School)'' தன் தொடக்கக் கல்வியைப் பெற்றார். பின்னர் விக்டோரியா பள்ளியில் ''(Victoria School)'' தன் இடைநிலைக் கல்வியைப் பெற்றார். அதன் பின்னர் 1940-ஆம் ஆண்டில் சீனியர் கேம்பிரிட்ஜ் ''(Senior Cambridge)'' தேர்வில் தேர்ச்சி பெற்றார். அந்தக் காலக் கட்டத்தில், காலனித்துவ ஆட்சியின் மீதான அவரின் வெறுப்பை வெளிப்படையாகவே காட்டினார். ஒரு பள்ளி பாடல் நிகழ்ச்சியில் பிரித்தானியாவின் ''(Rule Britannia)'' பாடல் வரிகளை பிரித்தானிய எதிர்ப்புப் பாடலாக மாற்றிப் பாடி உள்ளார். அதே வேளையில் காலனித்துவ எதிர்ப்பு இயக்கத்திலும் தீவிரமாக ஈடுபட்டார், அதற்காக அவர் இரண்டு முறை சிறையில் அடைக்கப்பட்டார்.
கேள்வி: தேவன் நாயர் - பயிற்சி பெற்ற ஆசிரியர் பற்றி நீங்கள் என்ன அறிந்துள்ளீர்கள்?
பதில்: இரண்டாம் உலகப் போர் பிறகு, தேவன் நாயர் பயிற்சி பெற்ற ஆசிரியரானார். சிங்கப்பூர் செயின்ட் ஜோசப் பள்ளியிலும் ''(Singapore St Joseph's Institution);'' பின்னர், செயிண்ட் ஆண்ட்ரூஸ் மேல்நிலைப் பள்ளியிலும் ''(Saint Andrew's Secondary School)'' கற்பித்தார். 1949-இல் சிங்கப்பூர் ஆசிரியர் சங்கத்தின் ''(Singapore Teachers' Union)'' பொதுச் செயலாளராகப் பொறுப்பு ஏற்றார். 1950-களில் தேவன் நாயர், பிரித்தானிய எதிர்ப்பு கம்யூனிஸ்டு அமைப்பின் ''(Communist Anti-British League)'' உறுப்பினரானார். 1951-இல் காலனித்துவ எதிர்ப்பு நடவடிக்கைகளுக்காக ஆங்கிலேயர்களால் கைது செய்யப்பட்டார்.
கேள்வி: தேவன் நாயர் - மீண்டும் கைது குறித்து விரிவாக சொல்லுங்கள்.
பதில்: 1954-இல் லீ குவான் யூவின் மக்கள் செயல் கட்சியில் ''(PAP)'' சேர்ந்தார். 1955-இல், சிங்கப்பூர் பொதுத் தேர்தலில் போட்டியிட்டார். ஆனால் தோல்வி கண்டார். 1956-இல், சிங்கப்பூரில் சீன நடுநிலைப் பள்ளிக் கலவரங்கள் ''(Singapore Chinese Middle School Riots)'' நடைபெற்றன. பிறகு கம்யூனிஸ்டு ஆதரவாளர்கள் என்று சந்தேகிக்கப்பட்ட தொழிற்சங்கவாதிகளான லிம் சின் சியோங் ''(Lim Chin Siong);'' ஜேம்ஸ் புதுச்சேரி ''(James Puthucheary)'' ஆகியோருடன் தேவன் நாயர் அவர்களும் பொதுப் பாதுகாப்பு ஆணையைப் பாதுகாக்கும் சட்டத்தின் ''(Preservation of Public Security Ordinance Act)'' கீழ் மீண்டும் தடுத்து வைக்கப்பட்டார்.
கேள்வி: தேவன் நாயர் - கல்வி அமைச்சரின் அரசியல் செயலாளர் குறித்து விரிவாக சொல்லுங்கள்.
பதில்: 1959-இல் நடைபெற்ற தேர்தலில் மக்கள் செயல் கட்சி அமோக வெற்றி பெற்றது. அதன் விளைவாக தேவன் நாயர் விடுவிக்கப்பட்டார். பின்னர் அவர் கல்வி அமைச்சரின் அரசியல் செயலாளராக நியமிக்கப்பட்டார். ஒரு வருடம் கழித்து மீண்டும் ஆசிரியர் பணிக்கு வந்தார். 1960-இல், அவர் சிறைச்சாலைகள் விசாரணை ஆணையத்தின் ''(Prisons Inquiry Commission)'' தலைவரானார். அதன் பின்னர் வயது முதிர்ந்தோர் கல்வி வாரியத்தை ''(Adult Education Board)'' தொடங்கினார். 1961-ஆம் ஆண்டில் சிங்கப்பூரின் தேசிய தொழிற்சங்க காங்கிரஸ் (''National Trades Union Congress'' அல்லது ''Singapore National Trades Union Congress'' - SNTUC) எனும் தொழிற்சங்கத்தை அமைத்தார்.
கேள்வி: தேவன் நாயர் - பங்சார் தொகுதி பற்றி விளக்கவும்.
பதில்: 1964-ஆம் ஆண்டு மலேசியப் பொதுத் தேர்தல் நடைபெற்றது. அதில் கோலாலம்பூர் மாநகருக்கு அருகில் இருக்கும் பங்சார் தொகுதியில், சிங்கப்பூரின் மக்கள் செயல் கட்சியின் சார்பில் தேவன் நாயர் போட்டியிட்டு வெற்றி பெற்றார். அந்தத் தேர்தலில் வெற்றி பெற்ற மக்கள் செயல் கட்சியின் ஒரே உறுப்பினர் இவரே ஆகும். தேர்தலில் நின்ற பெரும்பாலான மக்கள் செயல் கட்சி உறுப்பினர்கள் தோல்வி கண்டனர்.
கேள்வி: தேவன் நாயர் - ஜனநாயக செயல் கட்சி தோற்றம் பற்றி விளக்கவும்.
பதில்: File:Democratic Action Party Logo.svg இந்தத் தேர்தல் முடிவு, அவரின் 1955-ஆம் ஆண்டு மலேசியத் தேர்தல் தோல்வியுடன் பெரிதும் முரண்பட்டது. சிங்கப்பூர் சுதந்திரம் பெற்ற பிறகு அவர் சிங்கப்பூருக்குச் செல்லவில்லை. மாறாக மலேசியாவிலேயே தங்கி இருந்தார். பின்னர் அவர் 1961-ஆம் ஆண்டில் மலேசியாவின் ஜனநாயக செயல் கட்சியை உருவாக்கினார். தேவன் நாயர் உருவாக்கிய இந்த ஜனநாயக செயல் கட்சி தான், இப்போது மலேசியாவின் தலையாய எதிர்க் கட்சியாக விளங்குகிறது. மலேசிய நாடாளுமன்றம் 42 இடங்களைக் கொண்டுள்ளது.
கேள்வி: தேவன் நாயர் - பி.பி. நாராயணன் குறித்து விரிவாக சொல்லுங்கள்.
பதில்: இவருடன் இணைந்து மற்றொரு மலேசியத் தொழிற்சங்கச் செயல்பாட்டாளரான பி.பி. நாராயணன் ''(P.P. Narayanan)'' அவர்களும்; வளரும் நாடுகளின் பிரச்சினைகளுக்கு முக்கியத்துவம் வழங்கினார்கள். வளர்ந்துவிட்ட தொழில்மயமான நாடுகள்; வளரும் நாடுகளுக்குப் பொருளாதாரச் சமூக உதவிகளை வழங்க வேண்டும் என அனைத்துலக தொழிற்சங்கங்களின் கூட்டமைப்பு ''(International Confederation of Free Trade Unions)'' மாநாடுகளில் தங்களின் கருத்துகளை முன் வைத்தார்கள். இவர்கள் இருவருமே மலேசியா; சிங்கப்பூர் நாடுகளின் வறுமை, வேலையின்மை மற்றும் வளர்ச்சியின்மை ஆகியவற்றில் அதிகக் கவனம் செலுத்தினார்கள். இவர்களின் முன்மொழிவுகள் ஏற்றுக் கொள்ளப்பட்டன. பின்னர் காலத்தில், அவர்களின் அந்த முன்மொழிவுகளை, அனைத்துலக தொழிற்சங்கங்களின் கூட்டமைப்பின் பொருளாதார மற்றும் சமூகக் குழுவினர் ''(ICFTU's Economic and Social Committee)'' கட்டம் கட்டமாகச் செயல்படுத்தினர்.
கேள்வி: தேவன் நாயர் - ஜோசுவா பெஞ்சமின் ஜெயரத்தினம் குறித்து விரிவாக சொல்லுங்கள்.
பதில்: தேவன் நாயர் நாடாளுமன்றத்தில் இருந்து விலகியதால், அன்சன் நாடாளுமன்றத் தொகுதியில் ஓர் இடைத்தேர்தல் நடைபெற்றது. அந்தத் தேர்தலில் எதிர்க்கட்சித் தலைவர் ஜோசுவா பெஞ்சமின் ஜெயரத்தினம் ''(Joshua Benjamin Jeyaretnam)'' 51.9 விழுக்காடு வாக்குகளைப் பெற்று வெற்றி பெற்றார். சிங்கப்பூரில் ஓர் எதிர்க்கட்சி வெற்றி பெறுவது அதுவே முதல்முறையாகும்.[http://www.channelnewsasia.com/stories/singaporelocalnews/view/277319/1/.html]. ஜெயரத்தினம் அவர்கள், சிங்கப்பூர் நாடாளுமன்றத்துக்குத் தெரிவான முதலாவது எதிர்க்கட்சி உறுப்பினர் ஆவார். சிங்கப்பூரின் முதலாவது எதிர்க்கட்சி நாடாளுமன்ற உறுப்பினர் என்ற பெருமையையும் பெற்றார். சிங்கப்பூர் நாடாளுமன்றத்தில், ஆளும் மக்கள் செயல் கட்சி (பி.ஏ.பி) அனுபவித்து வந்த ஏகபோகத்தை உடைத்து எறிந்தார்.
கேள்வி: தேவன் நாயர் - பதவி துறப்பு குறித்து விரிவாக சொல்லுங்கள்.
பதில்: 28 மார்ச் 1985-இல், தேவன் நாயர் தன்னுடைய அதிபர் பதவியை ராஜினாமா செய்தார். இது குறித்து துணைப் பிரதமர் கோ சொக் டொங் ''(Goh Chok Tong)'' நாடாளுமன்றத்தில் ஓர் அறிக்கை சமர்ப்பித்தார். அதில் தேவன் நாயர், தம்முடைய மதுப்பழக்கத்திற்கு சிகிச்சை பெறுவதற்காக ராஜினாமா செய்தார் என்று கூறினார், அந்தக் குற்றச்சாட்டை தேவன் நாயர் கடுமையாக மறுத்தார். தேவன் நாயரின் எதிர்க் கூற்றின்படி, அவர்களின் அரசியல் கருத்துகளில் முரண்பாடுகள் ஏற்பட்டதாகவும்; அவற்றின் அழுத்தங்களின் காரணமாக, தான் அதிபர் பதவியை ராஜினாமா செய்ததாகவும் கூறப்பட்டது. ஒரு சதுரங்க விளையாட்டின் போது, தேவன் நாயரை அதிபர் பதவியில் இருந்து வெளியேற்றி விடுவதாக கோ சோக் தோங் மிரட்டியதாகவும் தேவன் நாயர் கூறினார்.
கேள்வி: தேவன் நாயர் - தனிப்பட்ட வாழ்க்கை பற்றிய வதந்திகள் பற்றி நீங்கள் என்ன அறிந்துள்ளீர்கள்?
பதில்: தன்னைத் திசை திருப்பும் வகையில் தனக்குப் போதைப் பொருள் ஊட்டப் பட்டதாகவும்; தன்னை இழிவுபடுத்தும் முயற்சியில் தன்னுடைய தனிப்பட்ட வாழ்க்கை குறித்து வதந்திகள் பரப்பப் பட்டதாகவும் தேவன் நாயர் குற்றம் சாட்டினார். 1999-இல், கனடாவின் தி குளோப் அண்ட் மெயில் ''(The Globe and Mail)'' எனும் செய்தித்தாளில் இதைப் பற்றிய ஒரு கட்டுரை வெளியானது. அதுவே தேவன் நாயர் மீது கோ சோக் தோங் அவதூறு வழக்கு தொடர்வதற்கும் வழிவகுத்தது. அந்த அவதூறு வழக்கிற்கு எதிராக தேவன் நாயர் எதிர்வாத வழக்கைத் தொடர்ந்தார். அதன்பிறகு இந்த வழக்கு நீதிமன்றத்திற்கு வெளியே சமரசம் காணப் பட்டதாகவும் சொல்லப் படுகிறது.
கேள்வி: தேவன் நாயர் - குடும்பம் என்பது என்ன?
பதில்: தேவன் நாயருக்கு ஒரு மகள்; மூன்று மகன்கள்; மற்றும் ஐந்து பேரப் பிள்ளைகள் உள்ளனர். அவரின் மூத்த மகன் ஜனதாஸ் தேவன் ''(Janadas Devan).'' சிங்கப்பூர் தி ஸ்ட்ரெய்ட்ஸ் டைம்ஸ் ''(The Straits Times)'' நாளிதழின் மூத்த ஆசிரியராக இருந்தார். தற்போது சிங்கப்பூரின் தகவல் தொடர்பு மற்றும் தகவல் அமைச்சகத்தில் அரசாங்கத் தகவல் தொடர்புத் தலைவராக உள்ளார். சிங்கப்பூர் அரசுதுறை பொதுக் கொள்கை இயக்கத்தில் ''(Institute of Policy Studies Singapore)'' இயக்குநராகவும் உள்ளார். இவர் சிங்கப்பூர் இலக்கியவாதி ஜெரால்டின் எங் ''(Geraldine Heng)'' என்பவரைத் திருமணம் செய்து உள்ளார். மணந்தார்.
கேள்வி: தேவன் நாயர் - விஜய குமாரி தேவன் பற்றி விளக்கவும்.
பதில்: இரண்டாவது மகன் ஜனமித்ரா தேவன் ''(Janamitra Devan).'' அனைத்துலக நிதிக் கழகம் மற்றும் உலக வங்கியின் முன்னாள் துணைத் தலைவராக இருந்தவர். மூன்றாவது மகன், ஜனபிரகாஷ் தேவன் (Janaprakash Devan). 2009-இல் காலமானார். அவரின் ஒரே மகள், விஜய குமாரி தேவன் (Vijaya Kumari Devan). கனடா, ஒன்டாரியோ, ஹாமில்டன் நகரில் தொடர்ந்து வசிக்கிறார்.